b'\n_START_ARTICLE_\nLokaltrafikk\n_START_PARAGRAPH_\nLokaltrafikk er et kvartaltidsskrift for medlemmer av Lokaltrafikkhistorisk forening i Oslo og Sporveishistorisk Forening i Trondheim, utgitt siden 1986. Den inneholder hovedsakelig nyheter og artikler om trikk, tunnelbane, forstadsbaner samt buss i Norge, men har ogs\xc3\xa5 en nyhetsseksjon for artikler om internasjonale forhold._NEWLINE_Lokaltrafikk var ogs\xc3\xa5 navnet p\xc3\xa5 et tidsskrift utgitt i perioden 1949 til 1968 av Norske Sporveiers og Lokalbaners Forening. Tidsskriftet utkom med ca. 10 numre \xc3\xa5rlig, og ble distribuert til alle ansatte i AS Oslo Sporveier, AS Ekebergbanen, AS B\xc3\xa6rumsbanen, AS Holmenkolbanen, Bergens Sporvei, Trondheim Sporvei og AS Graakalbanen.'